ปฏิบัติการบาโยเน็ต

ปฏิบัติการบาโยเน็ต () เป็นปฏิบัติการบังคับใช้กฎหมายข้ามชาติที่ประสบความสำเร็จในปี พ.ศ. 2560 โดยมีเป้าหมายคือตลาดดาร์กเน็ตอัลฟาเบย์และฮันซา และส่งผลให้ตลาดดาร์กเน็ตหลายแห่งได้มีการปิดตัวตามมาเช่นกัน

 การปฏิบัติการ 
ปฏิบัติการดังกล่าวเป็นการประสานงานร่วมกันระหว่างสำนักงานปราบปรามยาเสพติดสหรัฐ (DEA) ประจำประเทศไทย และสำนักงานสอบสวนกลางสหรัฐ (FBI) ขอความร่วมมือมายังกองบัญชาการตำรวจปราบปรามยาเสพติด (บช.ปส.) เพื่อเฝ้าสังเกตและติดตามนายอเล็กซานเดอร์ แคส ซึ่งมีส่วนเกี่ยวข้องกับการซื้อขายสิ่งผิดกฎหมายบนดาร์กเว็บ เชื่อมโยงกับหลายประเทศ เช่น สหรัฐ, แคนาดา, ฝรั่งเศส, สเปน, เนเธอร์แลนด์, ฮ่องกง ไซปรัส และลิทัวเนีย ซึ่งผู้ต้องหาใช้ประเทศไทยเป็นฐานในการกระทำความผิด และเข้าจับกุมเมื่อวันที่ 5 กรกฎาคม พ.ศ. 2560 โดยมีผู้ต้องหา 2 รายคือตัวนายอเล็กซานเดอร์ แคส และภรรยาในข้อหาร่วมกันฟอกเงินโดยตำรวจไทย และข้อหาอื่น ๆ จากหน่วยงานบังคับใช้กฎหมายข้ามชาติอื่น ๆ โดยยึดทรัพย์สินมูลค่ากว่า 726,300,000 บาท

ต่อมาตัวนายอเล็กซานเดอร์ ได้ฆ่าตัวตายด้วยการใช้ผ้าขนหนูผูกคอตัวเองภายในห้องน้ำระหว่างการถูกควบคุมตัวภายในกองบัญชาการตำรวจปราบปรามยาเสพติด

 อ้างอิง 

หมวดหมู่:กฎหมายในปี พ.ศ. 2560
หมวดหมู่:ปฏิบัติการบังคับใช้กฎหมาย
หมวดหมู่:เศรษฐกิจนอกระบบ
หมวดหมู่:อาชญากรรมไซเบอร์
หมวดหมู่:วัฒนธรรมใต้ดิน
หมวดหมู่:ทอร์ (เครือข่ายนิรนาม)